CELEX: 62017TB0423
Language: hr
Date: 2017-11-23 00:00:00
Title: Predmet T-423/17 R: Rješenje predsjednika Općeg suda od 23. studenoga 2017. – Nexans France i Nexans protiv Komisije („Privremena pravna zaštita — Tržišno natjecanje — Električni kabeli — Odbijanje zahtjeva za povjerljivo postupanje s određenim informacijama iz odluke kojom je utvrđena povreda članka 101. UFEU-a — Zahtjev za određivanje privremenih mjera — Nepostojanje hitnosti”)

22.1.2018   
            
            
               HR
            
            
               Službeni list Europske unije
            
            
               C 22/41
            
         Rješenje predsjednika Općeg suda od 23. studenoga 2017. – Nexans France i Nexans protiv Komisije
   (Predmet T-423/17 R)
   ((„Privremena pravna zaštita - Tržišno natjecanje - Električni kabeli - Odbijanje zahtjeva za povjerljivo postupanje s određenim informacijama iz odluke kojom je utvrđena povreda članka 101. UFEU-a - Zahtjev za određivanje privremenih mjera - Nepostojanje hitnosti”))
   (2018/C 022/57)
   Jezik postupka: engleski
   
      Stranke
   
   
      Tužitelji: Nexans France (Courbevoie, Francuska) i Nexans (Courbevoie) (zastupnici: G. Forwood, A. Rogers, A. Oh te M. Powell, odvjetnici)
   
      Tuženik: Europska komisija (zastupnici: H. van Vliet, G. Meessen i I. Zaloguin, agenti)
   
      Predmet
   
   Zahtjev na temelju članaka 278. i 279. UFEU-a radi, s jedne strane, suspenzije primjene Odluke Komisije C(2017) 3051 final od 2. svibnja 2017. o zahtjevu za povjerljivo postupanje (predmet COMP/AT.39610 – električni kabeli), u dijelu u kojem se taj zahtjev odbija u pogledu elemenata koji proizlaze iz zapljene provedene kod tužitelja i drugog gospodarskog subjekta i, s druge strane, radi nalaganja Komisiji da ne objavi verziju svoje odluke C(2014) 2139 final od 2. travnja 2014. (predmet COMP/AT.39610 – električni kabeli) koja sadržava te elemente.
   
      Izreka
   
   
               1.
            
            
               Odbija se zahtjev za privremenu pravnu zaštitu.
            
         
               2.
            
            
               Ukida se rješenje od 12. srpnja 2017. Nexans France i Nexans/Komisija (T-423/17 R).
            
         
               3.
            
            
               O troškovima će se odlučiti naknadno.